# A nosa vida dixital

## Glosario

## Emerxente

Definición:

  Emerxente fai referencia a algo que aparece de forma automática.

Exemplo:

  A nosa pantalla do ordenador encheuse de ventás emerxentes.

## Usuario

Definición:

  Un usuario é una persoa que fai uso de algo.

Exemplo:

  A maioría de nós somos usuarias e usuarios de Internet.

# Navegamos con seguridade pola rede

As nosas vidas están rodeadas de información e Internet é unha ferramenta que empregamos a diario. Debemos ter en conta que, aínda que é moi útil, tamén presenta uns riscos e perigos que debemos coñecer e evitar. Unha navegación segura pode evitar moitos problemas de privacidade para todos os usuarios.

A continuación, podes informarte de consellos que debes seguir cando accedas á rede.

## Redes seguras

- Emprega redes seguras para acceder á túa plataforma e procura evitar acceder mediante wifis públicas (centros comerciais, transportes...).
- Nunca entres en enlaces que poidan ser sospeitosos.
- Non aceptes mensaxes que xurdan nas ventás emerxentes sen lelas previamente.

## Contrasinais

- Evita contrasinais que poidan ser fáciles de adiviñar por calquera usuario que entre na rede.
- Non compartas os teus contrasinais con ninguén aínda que creas que son coñecidas para ti.
- Pecha sempre a túa sesión despois de usala en calquera ordenador ou tableta.

## Información

- Proporciona só información necesaria para rexistrarte.
- Non inclúas nin o teu enderezo, nome completo ou número de teléfono a non ser que sexa algo imprescindible.

## Protección

Protexe o teu ordenador para que ninguén poida acceder aos teus datos ou a calquera información sen o teu consentimento.

## Lectura facilitada

Internet é unha ferramenta que empregamos a diario.

Presenta uns riscos e perigos que debemos coñecer e evitar.

É importante navegar seguros pola rede.

Debes coñecer as seguintes normas:

- Emprega redes seguras.
- Evita contrasinais fáciles e non as compartas con ninguén.
- Non proporciones información persoal.
- Protexe o ordenador para evitar o acceso a calquera usuario descoñecido.

## Audio

audio/mpeg

# Ameazas dixitais

A nosa profesora pediunos axuda para colaborar coa organización da excursión prevista ao parque de atraccións: buscar en Internet algún parque que nos gustaría visitar e amosarllo ao resto dos compañeiros.

Para facer dita actividade e poder acceder a páxinas web con seguridade, explicounos en que consisten as ameazas dixitais: son perigos ou riscos que existen á hora de acceder a calquera páxina nas plataformas dixitais.

Por iso é importante coñecer algunhas das ameazas dixitais máis frecuentes:

## Ciberacoso

O ciberacoso consiste en empregar os medios dixitais para molestar a algunha persoa, de forma continuada. Esta situación pode darse nas redes sociais, chats, correos...

Como podemos evitalo?

- Non fales con persoas descoñecidas. Pregunta a unha persoa adulta se é preciso.
- Evita compartir información persoal.
- Nunca facilites os teus contrasinais a ninguén.

## Redes sociais

- Non compartas contrasinais.
- Emprega redes sociais permitidas á túa idade e en compañía dunha persoa adulta.
- Non compartas imaxes ou fotografías sen os permisos axeitados.

## Noticias falsas (fake news)

- Visita páxinas para atopar información que sexan de confianza.
- Compara a información noutras fontes ante calquera dúbida.
- Evita a propagación de noticias se non tes certeza da súa veracidade.

## Adicción ás redes

- Controla o tempo que pasas diante das pantallas.
- Pacta coa túa familia o uso dos dispositivos dixitais e cumpre sempre o pactado.

## Contidos inadecuados

- Fala sempre con persoas adultas á hora de buscar información sobre algún tema para poder acudir a páxinas fiables.
- Non abras correos ou ventás que conteñan contidos violentos, racistas ou relacionados con drogas ou xogos. Avisa inmediatamente a un adulto se isto ocorrese.
- Emprega datos verídicos sobre a túa idade cando accedas a unha aplicación ou páxina web.

×

×

×

×

×

×

×

×

×

×

×

×

×

×

×

×

×

×

×

×

×

×

×

×

×

×

×

×
×
×
×
×
×
×
×
×
×
×
×
×
×
×
×
×
×
×
×
×

## Lectura facilitada

Para acceder ás páxinas web con seguridade debemos coñecer en que consisten as ameazas dixitais.

Entre elas, podemos destacar:

- O ciberacoso: trátase de molestar a alguén continuamente polas redes, correos, chats...

Non debemos falar con persoas descoñecidas nin compartir información persoal con ninguén.

- Redes sociais:

— Non compartir contrasinais.

— Non empregar redes sociais que non sexan axeitadas á túa idade.

— Non compartir fotos ou imaxes sen permiso.

- Noticias falsas:

— Acudir a páxinas web que sexan de confianza.

— Comparar a información con outras fontes.

— Non publicar noticias que non saibamos con seguridade que son certas.

- Adicción ás redes:

— Evitar pasar demasiado tempo diante das pantallas.

— Pactar coa túa familia sobre os dispositivos dixitais e cumprir os pactos.

- Contidos inadecuados:

— Pedir axuda a adultos para buscar información en páxinas fiables.

— Non abrir ventás emerxentes ou correos que sexan de contido inapropiado.

Consultar a un adulto sempre.

— Dicir a verdade sobre a idade cando accedamos a unha aplicación ou páxina web.

## Audio

audio/mpeg

# Normas Netiqueta

As normas Netiqueta son un conxunto de normas de comportamento e cortesía que debemos empregar todos os usuarios á hora de comunicarnos en Internet.

Algunhas das máis coñecidas son:

- Saudar e despedirse educadamente.
- Non escribir todo en maiúsculas.
- Ser respectuosa/o coas demais persoas.
- Empregar emoticonas.
- Revisar a ortografía.
- Escribir o asunto nos correos.
- Evitar o SPAM.
- Actuar como na realidade.

Crea o teu propio código Netiqueta!

Imos practicar coas normas Netiqueta.

A profesora decidiu facer un grupo de whatsapp coas familias para tratar temas da excursión.

Traballamos en equipos: debemos escribir cinco regras Netiqueta que temos que empregar nese grupo para que funcione de forma axeitada.

Todos os equipos len as normas e, entre toda a clase, corriximos os erros que poidan xurdir.

A continuación, debatemos os aspectos tratados e si se precisa engadir algunha regra que consideremos máis importante para nós.

×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×
×

## Lectura facilitada

As Normas Netiqueta fan referencia ao comportamento que debemos ter os usuarios ao comunicarnos por Internet.

Algunhas son:

- Educación: saudar e despedirse sempre.
- Respecto: escribir sempre palabras amables e con respecto.
- Maiúsculas: non escribir todo con maiúsculas para non ser mal interpretada/o.
- Emoticonas: para transmitir emocións.
- Corrección ortográfica: revisar sempre os textos antes de envialos.
- O asunto: escribir sempre o asunto nos correos.
- Spam: evitar o spam.
- Vida real: actuar como na vida diaria sen ofender.

Crea o teu propio código Netiqueta.

Imos practicar coas normas Netiqueta.

A profesora fixo un grupo de whatsapp coas familias para tratar temas da excursión.

Traballo en equipo:

- Escribimos cinco regras Netiqueta para empregar nese grupo e facer que funcione correctamente.
- Lemos as normas en conxunto e corriximos posibles erros.
- Debatemos os aspectos tratados e engadimos o necesario conxuntamente.

## Audio

audio/mpeg

## Apoio visual

# Creación dunha campaña dixital

Agora toca poñer en práctica os coñecementos adquiridos.

A actividade consiste en deseñar imaxes (carteis) e gravar vídeos ou audios para promover o bo comportamento en Internet, traballando en grupos.

Logo tedes que expoñer as imaxes polo centro e dar difusión aos vídeos e audios elaborados (páxina web do cole, blog, radio...)

×
×
×
×
×
×
×

## Lectura facilitada

Poñemos en práctica o aprendido.

Actividade: "Promover o bo comportamento en Internet"

— Deseñar carteis.

— Gravar vídeos ou audios.

— Expoñer os traballos polo colexio.

— Dar difusión aos vídeos e audios elaborados (páxina web do cole, radio, blog...).

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)