# 4.1. Un parque de emocións

## Glosario

## Tríptico

Definición:

  É un folleto informativo dividido en tres partes.

Exemplo:

  Deseñamos un tríptico co programa da nosa excursión.

# Preparando a apertura

Para o bo funcionamento dunha máquina precísase que todas as pezas traballen correctamente. Do mesmo xeito, para que o noso parque de atraccións funcione adecuadamente, cómpre que todas e todos coñezades cada unha das atraccións que forman Troula Park.

Por iso, primeiramente cada grupo deberá presentar e explicar aos demais grupos da aula a atracción que lle tocou elaborar antes de crear a maqueta final. É o momento no que recibir suxestións e preguntas das nosas compañeiras e compañeiros e chegar a acordos.

Debes cubrir o documento para valorar as diferentes atraccións:

- Valoro as atraccións, en formato PDF (nova xanela).
- Valoro as atraccións, versión editable.

A continuación, elaboramos a maqueta final de Troula Park e preparamos a exposición.

Podedes seguir esta guía para preparar a exposición:

- Explicación do reto, máquinas que o integran e o seu funcionamento.
- Recollida de datos máis relevantes sobre a evolución das máquinas e as profesións STEM.
- A importancia da seguridade na rede como fonte de información.
- Explicación dos pasos no proceso de creación.
- Ao longo deste reto tivestes que investigar, aprender, experimentar, analizar e crear. Como resolvestes os problemas que xurdiron?

Deberedes controlar o tempo de exposición, de tal xeito que cada membro do grupo interveña o mesmo tempo.

Ao finalizar a vosa exposición oral é o momento de contestar ás preguntas do público.

## Lectura facilitada

Para que o noso parque de atraccións funcione correctamente
é preciso coñecer cada unha das súas atraccións.

Cada grupo deberá explicar aos demais a atracción que elaborou.

Debes cubrir o documento para valorar as atraccións e achegar ideas.

- Valoro as atraccións, en formato PDF (nova xanela).
- Valoro as atraccións, versión editable.

A continuación, elabora co teu equipo maqueta final de Troula Park e preparade a exposición.

Pasos a seguir:

— Explicar o reto e máquinas que o forman.

— Falar do máis relevante sobre as máquinas e profesións STEM.

— Falar da seguridade na rede.

— Explicar os pasos no proceso de creación da maqueta.

— Falar sobre os problemas xurdidos durante o reto.

Debes controlar o tempo e contestar ás preguntas do público.

## Audio

audio/mpeg

# Difusión na rede.

Atendendo a Netiqueta e as normas de seguridade na rede, podemos difundir o noso proxecto en Internet. Os pasos que debemos seguir son os seguintes:

1- Elaboración dun tríptico que recolla a información máis relevante do proxecto realizado.

2- Gravación dun vídeo explicativo e subida á rede. Deste xeito, as nenas e nenos doutras escolas tamén poderán elaborar outros parques de atraccións e saber máis sobre o seu funcionamento.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)