# 5.1. Repasamos o aprendido

# Fai memoria

Xa estamos a rematar este proxecto no que experimentamos coas máquinas, construímos atraccións dun parque de aventuras, aprendemos sobre as novas tecnoloxías, as profesións STEM, traballaches en grupo e realizaches a exposición dunha maqueta ante un público. Todo isto, acompañado do teu diario de aprendizaxe, onde escribir esas reflexións e ideas a medida que ían avanzando as sesións.

Aquí tes un esquema dos contidos que aprendiches con este proxecto. Le atentamente o esquema e comparte as impresións cos teus compañeiros e compañeiras. Podes descargalo en PDF (nova xanela).

## Lectura facilitada

Resumo do que aprendestes ao longo deste proxecto.

Le o esquema e comenta coas túas compañeiras e compañeiros.

## Precisas axuda para entender o esquema?

Novas tecnoloxías:

1. As máquinas
   1. Máquinas simples: pancas, poleas e plano inclinado.
   2. Máquinas compostas.
2. STEM
   1. As profesións STEM.
   2. A muller na ciencia.
   3. O método científico.
3. Avances na ciencia
   1. Avances tecnolóxicos.
   2. Avances en diferentes áreas.
4. Seguridade dixital
   1. Normas netiqueta
   2. Ameazas dixitais
   3. Navegación segura

## Lectura facilitada

Novas tecnoloxías:

1. As máquinas
   1. Máquinas simples.
   2. Máquinas compostas.
2. STEM
   1. Profesións STEM.
   2. A muller na ciencia.
   3. Método científico.
3. Avances na ciencia:
   1. Tecnolóxicos.
   2. En diferentes áreas.
4. Seguridade dixital
   1. Normas netiqueta
   2. Ameazas dixitais
   3. Navegación segura

# Debate en grupo

En gran grupo faremos unha posta en común, onde poderedes expresar as vosas reflexións, ideas e propostas sobre o proxecto. Lembra que debemos expresar as opinións con respecto e razoadamente, falando de xeito ordenado para poder aprender uns de outros. Nesta infografía podes ver un resumo do reto que realizaches e pensar en cada unha das fases.

## Precisas axuda para entender a infografía?

1. Unha viaxe sorpresa.

Presentación do reto. Uxía e os seus compañeiros/as van de excursión a un parque de atraccións. Teredes que recadar información sobre o funcionamento das máquinas e deseñar unha maqueta para expoñela.

2. Maquinaria a punto.

Formade equipos e facede memoria do que sabemos sobre as máquinas simples e compostas, profesións STEM, mulleres científicas e a seguridade no uso de Internet.

3. Un lugar para soñar.

Aprendemos sobre as máquinas e os avances tecnolóxicos; experimentamos con pancas, poleas e planos inclinados e construímos as diferentes atraccións do noso parque de aventuras

4. Apertura de Troula Park.

Cada grupo expón ante o resto a atracción deseñada para posibles melloras e aprender en conxunto. Logo, realizaredes a maqueta en común e prepararedes a presentación para as familias e alumnado doutros cursos.

5. Conclusións.

Reflexionade sobre todo o aprendido ao longo do reto, o traballo individual e grupal, as cousas que mellor saíron e as dificultades atopadas.

## Lectura facilitada

1. Unha viaxe sorpresa.

Presentación do reto: teredes que recadar información sobre as máquinas e deseñar unha maqueta para expoñela.

2. Maquinaria a punto.

Formaredes equipos e facede memoria do que sabedes sobre as máquinas, as profesións STEM, as mulleres científicas e a seguridade en Internet.

3. Un lugar para soñar.

Aprenderedes sobre as máquinas e avances tecnolóxicos.

Experimentaredes con pancas, plano inclinado e poleas.

Construiredes diferentes atraccións para o voso parque.

4. Apertura de Troula Park.

Cada grupo expoñerá a súa maqueta.

Falaredes de posibles melloras.

Logo realizaredes a maqueta conxunta.

Finalmente, prepararedes a exposición para o resto do alumnado e familias.

5. Conclusións.

Reflexionaredes sobre o aprendido, o que se podería mellorar e as dificultades atopadas.

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)